Viborger Samler, 1835-12-24
Jndenlandske Efterretninger. Den roeskildske Stændertidende No. 19-2021 indeholde Discussionen over og Antagelsen af Udkastet til en Anordning om Afsoning af Bøder og visse andre Pengeforpligtelser. J Mødet den 4de Decbr. foretoges Sagen angaaende Bryghusets Jnteressenters Valgret og Valgbarhed. Committeens Betænkning antoges af Forsamlingen; den lød saaledes: "Det Andragende, som Directionen for Bryghuset ved Langebro. har gjort om Valgbeføielse for Jnteressentskabet, kan ikke gives Medhold. Et Spørgsmaal om Valgbarhed fra den ældste Club i Odense henvistes til samme Committee. Proprietair Neergaards Forslag om Fourageleverancen blev foretagen og endeligen afgjort. – Et Forslag fra Besidderen af Stamhuset Hofmansgave i Fyen, Hofman Bang, at den Humle, der herefter indføres til Danmark, maavorde underkastet Control, til Forebyggelse af Jndførsel af brugt Humle overleveredes til Committeen til at prøve den nye Toldtarif. - Secretair Algreen-Ussing forelæste et ham fra Oldermanden og Bisidderne for Slagterlauget i Kjøbenhavn tilstillet Andragende, hvori de anholde om en nærmere Lovbestemmelse til Betryggelse mod Landboernes Jndgreb i Laugets Rettigheder. Spørgsmaalet om Nedsættelsen af en Committee til at behandle dette Anliggende besvaredes eenstemmigen med Nei. – Agent Voigt, forelagde derpaa Forsamlingen en Petition fra en Deel af Svendborgs og Faaborgs Jndvaanere angaaende adskillige Gjenstande, som antoges at være Aarsag til Kjøbstædernes Tilbagegang, og hvori gjøres Forslag til at forhindre Kjøbstædernes yderligere Forfald. Proponenten indskrænkede sig til Petitionens Hovedgjenstand og androg paa, at Anordningerne om Næringsbrugene paa Landet maatte med Hensyn til den Skade, disse Næringsbrug gjøre Kjøbstæderne, blive underkastede en Revision. Spørgsmaalet om dette Andragende egnede sig til Behandling af en Committee besvaredes med 33 Stemmer mod 26 benægtende. – Sagen angaaende Lovudkastet om den islandske Handel og Skibsfart foretoges første Gang; den endelige Behandling udsattes til Fredagen den 11te Decbr. Professor Bang forelæste det afham forfattede Udkast til Forsamlingens Petition om en Forandring i Tyvslovgivningen i Anledning af Justitsraad Salicaths herom indgivne Andragende, hvilket Udkast af Forsamlingen blev bifaldet. – J Mødet den 8de Decbr. tog Grev Holstein sit Forslag om Oprettelsen af et Amtscommuneraad tilbage. Secretair Algreen-Ussing foredrog derpaa Forsamlingen et ham tilstillet Andragende fra 34 Bolværkseiere i Kjøbenhavn, hvori de anholde om, "at Provindsialstænderne ville tage under Overveielse, hvorvidt den i de private Eiendoms-Bolværker eller Benyttelsen, samme ved Frang, af 12te Febr. 1834 og sammes Taxtbestemmelse, uden Skadesløsholdelse, gjorte "Jndskrænkning, efter almindelig Ret og den positive Lovgivning kan antages enten nødvendig eller billig eller retfærdig, og forsaavidt dette, som formenes, ikke maatte findes at være Tilfældet, at Provind"sialstænderne da ville intercedere for bemeldte Bolværkseiere hos Hs. Majestæt Kongen om, at fornævnte indtil videre givne Anordning af 12te Febr. f. A. maatte aldeles hæves, eller i det mindste forandres derhen, at den, som alle tidligere Havne anordninger, med Hensyn til Bolværkspengene ikkun tillægges Jndflydelse paa de Communen eller Havnevæsenet tilhørende Bolværker, samt at fornævnte Bolværkseiere fra den Tid, de ved bemeldte Anordning have været skadelidende, tilstaaes af det Offentlige en passende Skadesløsholdelse efter uvillige af Retten udvalgte Mænds Skjønnende." En Committee nedsattes, bestaaende af Etatsraad Hvidt, Prokurator Haagen og Viinhandler Hansen.